title: Smernica Rady 2008/72/ES z  15. júla 2008 o uvádzaní množiteľského a sadivového zeleninového materiálu iného ako osivo na trh (kodifikované znenie) (Text s významom pre EHP)

text:
               1.8.2008

               SK

               Úradný vestník Európskej únie

               L 205/28

      SMERNICA RADY 2008/72/ES
   z 15. júla 2008
   o uvádzaní množiteľského a sadivového zeleninového materiálu iného ako osivo na trh
   (Text s významom pre EHP)
   (kodifikované znenie)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva a najmä na jej článok 37,
   so zreteľom na návrh Komisie,
   so zreteľom na stanovisko Európskeho parlamentu (1),
   keďže:

               (1)

               Smernica Rady 92/33/EHS z 28. apríla 1992 o uvádzaní do obehu množiteľského a sadivového zeleninového materiálu, iného ako osivo (2) bola opakovane (3) podstatným spôsobom zmenená a doplnená. V záujme jasnosti a prehľadnosti by sa mala táto smernica kodifikovať.

               (2)

               Produkcia zeleniny zaberá dôležité miesto v poľnohospodárstve v Spoločenstve.

               (3)

               Uspokojivé výsledky v pestovaní zeleniny do veľkej miery závisia od kvality a zdravotného stavu nielen osiva, ktorým sa zaoberá smernica Rady 2002/55/ES z 13. júna 2002 o obchodovaní s osivom zelenín (4), ale aj sadivového materiálu zelenín používaného na ich rozmnožovanie.

               (4)

               Odlišné zaobchádzanie s množiteľským materiálom a sadivovým materiálom zelenín v rôznych členských štátoch pravdepodobne vytvorí prekážky pre obchod, a zabráni tak voľnému pohybu týchto produktov v rámci celého Spoločenstva.

               (5)

               Zosúladené podmienky na úrovni Spoločenstva by mali zabezpečiť, že nákupcovia v rámci celého Spoločenstva dostanú množiteľský a sadivový materiál zelenín, ktorý je zdravý a má dobrú kvalitu.

               (6)

               Pokiaľ sa týkajú zdravia rastlín, musia byť takéto zosúladené podmienky v súlade so smernicou Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (5).

               (7)

               Bez toho, aby boli dotknuté ustanovenia smernice 2000/29/ES o zdraví rastlín, nie je vhodné uplatňovať pravidlá Spoločenstva o uvádzaní množiteľského a sadivového materiálu zelenín na trh, ak sa ukáže, že takéto produkty sú určené na vývoz do tretích krajín, pretože pravidlá platné tam môžu byť odlišné od tých, ktoré sú obsiahnuté v tejto smernici.

               (8)

               Stanovenie noriem pre zdravotný stav a kvalitu pre každý rod a druh zeleninovej rastliny vyžaduje dlhé a podrobné technické a vedecké posúdenie. Preto by sa mal na tento účel ustanoviť príslušný postup.

               (9)

               Je to v prvom rade zodpovednosť dodávateľov množiteľského a sadivového materiálu zelenín, aby zabezpečili, že ich produkty spĺňajú podmienky ustanovené v tejto smernici.

               (10)

               Príslušné orgány členských štátov by mali pri vykonávaní kontrol a inšpekcií zabezpečiť, aby dodávatelia plnili vyššie uvedené podmienky.

               (11)

               Mali by sa stanoviť kontrolné opatrenia Spoločenstva, aby sa vo všetkých členských štátoch zabezpečilo jednotné uplatňovanie noriem ustanovených v tejto smernici.

               (12)

               Je to v záujme nákupcov množiteľského a sadivového materiálu zelenín, aby mená odrôd boli známe a aby bola zabezpečená ich identifikácia.

               (13)

               S týmto cieľom by sa malo prijať ustanovenie, pokiaľ je to možné, pre uplatňovanie pravidiel týkajúcich sa odrôd ustanovených vzhľadom na uvádzanie osiva zelenín na trh.

               (14)

               S cieľom zabezpečiť označovanie a riadne uvádzanie množiteľského a sadivového materiálu zelenín na trh by sa mali ustanoviť pravidlá Spoločenstva týkajúce sa separácie dávok a predaja. Použité návesky s označením by mali uvádzať náležitosti potrebné pre úradné kontroly, ako aj pre informovanie spotrebiteľa.

               (15)

               Mali by sa zaviesť pravidlá, ktoré by v prípade dočasných ťažkostí s dodávkami povoľovali uvádzanie na trh množiteľského a sadivového materiálu zelenín podliehajúceho menej prísnym požiadavkám, ako sú požiadavky obsiahnuté v tejto smernici.

               (16)

               Členským štátom by sa v prípade rodov a druhov uvedených v prílohe II, pre ktoré sa vypracujú aktuálne rozpisy, malo zakázať ukladať iné nové podmienky alebo obmedzenia predaja, ako sú tie, ktoré sú ustanovené v tejto smernici.

               (17)

               Mali by sa prijať ustanovenia pre povoľovanie uvádzania množiteľského a sadivového materiálu zelenín vyrobeného v tretích krajinách na trh v rámci Spoločenstva za predpokladu, že poskytne rovnaké istoty ako množiteľský a sadivový materiál zelenín vyrobený v Spoločenstve a spĺňajúci pravidlá Spoločenstva.

               (18)

               Na účely zosúladenia technických metód skúšok používaných v členských štátoch a na účely porovnania množiteľského a sadivového materiálu zelenín a rastlín zeleniny vyprodukovaných v Spoločenstve s takými, ktoré sa vyrobili v tretích krajinách, mali by sa v prípade takýchto produktov vykonávať porovnávacie skúšky na kontrolu súladu s požiadavkami tejto smernice.

               (19)

               Mali by sa prijať opatrenia potrebné na vykonávanie tejto smernice v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon výkonných právomocí prenesených na Komisiu (6).

               (20)

               Táto smernica by sa nemala dotýkať povinností členských štátov týkajúcich sa lehôt na transpozíciu a uplatňovania tých smerníc do vnútroštátneho práva, ktoré sú uvedené v prílohe III časti B,

         PRIJALA TÚTO SMERNICU:
   Článok 1
   1.   Táto smernica sa vzťahuje na uvádzanie množiteľského a sadivového materiálu zelenín iného ako osivo na trh v rámci Spoločenstva.
   2.   Články 2 až 20 a článok 23 sa vzťahujú na rody, druhy a ich hybridy vymenované v prílohe II.
   Podzemky a iné časti rastlín iných rodov alebo druhov, alebo ich hybridov taktiež podliehajú uvedeným článkom, ak materiál jedného z týchto rodov alebo druhov, alebo ich hybridov sa do nich navrúbľoval alebo sa má navrúbľovať.
   3.   Zmeny a doplnenia k zoznamu rodov a druhov v prílohe II sa prijmú v súlade s postupom uvedeným v článku 21 ods. 3.
   Článok 2
   Táto smernica sa nevzťahuje na množiteľský a sadivový materiál, o ktorom sa preukázalo, že je určený na vývoz do tretích krajín, ak je ako taký riadne označený a ak je držaný dostatočne izolovaný, a to bez toho, aby boli dotknuté pravidlá o zdravotnom stave ustanovené v smernici 2000/29/ES.
   Vykonávacie opatrenia pre prvý odsek s primeraným odkazom na označenie a izoláciu sa prijmú v súlade s postupom uvedeným v článku 21 ods. 2.
   Článok 3
   Na účely tejto smernice platia nasledujúce definície:

               a)

               „množiteľský materiál“ znamená časti rastlín a materiál celých rastlín, vrátane podzemkov, určené na množenie a produkciu zeleniny;

               b)

               „sadivový materiál“ znamená celé rastliny a časti rastlín, pre navrúbľované rastliny vrátane navrúbľovaných komponentov, určené na sadenie pre produkciu zeleniny;

               c)

               „dodávateľ“ znamená akúkoľvek fyzickú alebo právnickú osobu, ktorá vykonáva aspoň jednu z nasledujúcich činností, pokiaľ ide o množiteľský a sadivový materiál zeleniny: množenie, výroba, uchovávanie a/alebo ošetrovanie a uvádzanie na trh;

               d)

               „uvádzanie na trh“ znamená držanie k dispozícii alebo na sklade, vystavovanie alebo ponuka na predaj, predaj a/alebo dodávanie inej osobe, akýmkoľvek spôsobom, množiteľského a sadivového materiálu;

               e)

               „príslušný úradný orgán“ znamená:

                           i)

                           výhradný a ústredný orgán zriadený alebo vymenovaný členským štátom pod dohľadom vnútroštátnej vlády a zodpovedný za otázky týkajúce sa kvality;

                           ii)

                           akýkoľvek štátny orgán zriadený:

                                       —

                                       na vnútroštátnej úrovni,

                                       —

                                       alebo na regionálnej úrovni pod dohľadom vnútroštátnych orgánov v rámci obmedzení stanovených vnútroštátnou legislatívou príslušného členského štátu.

                     Orgány uvedené v bodoch i) a ii) môžu v súlade s ich vnútroštátnou legislatívou delegovať úlohy, ktoré im boli touto smernicou stanovené a ktoré majú byť splnené v rámci ich právomoci a pod ich dohľadom, na ktorúkoľvek právnickú osobu, ktorá sa riadi podľa verejného alebo súkromného práva a ktorá je podľa jej úradne schválených stanov poverená výlučne špecifickými verejnými funkciami, za predpokladu, že takáto osoba a jej členovia nemajú žiadny osobný záujem na výsledku opatrení, ktoré prijmú.
               Členské štáty zabezpečia, aby existovala úzka spolupráca medzi orgánmi uvedenými v bode i) a tými, ktoré sú uvedené v bode ii).
               Okrem toho je v súlade s postupom uvedeným v článku 21 ods. 2 možné schváliť ďalšiu právnickú osobu zriadenú v mene ktoréhokoľvek orgánu uvedeného v bode i) a v bode ii) a konajúcu na základe oprávnenia a pod dohľadom takéhoto orgánu za predpokladu, že takáto osoba nemá žiadny osobný záujem na výsledku opatrení, ktoré sama príjme.
               Členské štáty upovedomia Komisiu o svojich príslušných úradných orgánoch. Komisia zašle tieto informácie ostatným členským štátom;

               f)

               „úradné opatrenia“ znamenajú opatrenia prijaté príslušným úradným orgánom;

               g)

               „úradná kontrola“ znamená kontrolu vykonávanú príslušným úradným orgánom;

               h)

               „úradné stanovisko“ znamená stanovisko vydané príslušným úradným orgánom alebo pod zodpovednosťou príslušného úradného orgánu;

               i)

               „dávka“ znamená počet jednotiek jednej komodity, ktorá je identifikovateľná podľa svojej homogenity zloženia a pôvodu;

               j)

               „laboratórium“ znamená verejnú alebo súkromnú právnickú osobu vykonávajúcu analýzu a náležitú diagnózu, ktorá umožňuje výrobcovi sledovať kvalitu výroby.

         Článok 4
   V súlade s postupom uvedeným v článku 21 ods. 3 sa v prílohe I ustanoví rozpis pre každý rod a druh uvedený v prílohe II a pre podzemky iných rodov a druhov, ak materiál toho rodu alebo druhu je do nich zaštepený alebo sa má do nich zaštepiť, s odvolaním sa na podmienky o zdravotnom stave rastliny ustanovené v smernici 2000/29/ES platnej pre príslušný rod a/alebo druh a ustanovujúce:

               a)

               podmienky, ktoré musí spĺňať sadivový materiál zelenín, a najmä tie, ktoré sa týkajú kvality a druhovej čistoty, a tam, kde je to vhodné, vlastnosti odrody. Tieto podmienky sa doplnia do prílohy I časti A;

               b)

               podmienky, ktoré musí spĺňať sadivový materiál zelenín, a najmä tie, ktoré sa týkajú použitého systému rozmnožovania, druhovej čistoty, a tam, kde je to vhodné, vlastnosti odrody. Tieto podmienky sa uvedú v prílohe I časti B.

         Článok 5
   1.   Členské štáty zabezpečia, aby dodávatelia prijali všetky potrebné opatrenia na zaručenie súladu s normami stanovenými touto smernicou na všetkých stupňoch výroby a uvádzania množiteľského a sadivového materiálu zelenín na trh.
   2.   Na účely odseku 1 vyššie uvedení dodávatelia buď osobne vykonajú, alebo nechajú, aby akreditovaný dodávateľ alebo príslušný úradný orgán vykonali kontroly na základe nasledujúcich zásad:

               —

               označenie kritických bodov v ich výrobnom postupe na základe použitých metód výroby,

               —

               ustanovenie a uplatňovanie metód na sledovanie a kontrolu kritických bodov uvedených v prvej zarážke,

               —

               odber vzoriek na rozbor v laboratóriu akreditovanom príslušným úradným orgánom na účely kontroly súladu s normami ustanovenými touto smernicou,

               —

               vedenie písomných záznamov alebo záznamov robených nezmazateľným spôsobom o údajoch uvedených v prvej, druhej a tretej zarážke, ako aj záznamov o výrobe a uvádzaní množiteľského a sadivového materiálu zelenín na trh, aby sa uchovali pre potreby príslušného úradného orgánu. Tieto doklady a záznamy sa uchovajú aspoň počas jedného roka.

         Avšak od dodávateľov, ktorých činnosť sa v tejto súvislosti obmedzuje iba na distribuovanie množiteľského a sadivového materiálu zelenín vyrábaného a baleného v iných ako vo vlastných prevádzkových priestoroch, sa vyžaduje iba vedenie písomných záznamov alebo záznamov vykonaných nezmazateľným spôsobom o nákupe a predaji a/alebo dodávke takýchto výrobkov.
   Tento odsek sa nevzťahuje na dodávateľov, ktorých činnosť sa v tejto súvislosti obmedzuje na dodávky malých množstiev množiteľského a sadivového materiálu zelenín neprofesijným konečným spotrebiteľom.
   3.   Ak výsledok ich vlastných kontrol alebo akékoľvek iné informácie, ktoré sú k dispozícii dodávateľom uvedeným v odseku 1, odhalia prítomnosť jedného alebo viacerých škodlivých organizmov uvedených v smernici 2000/29/ES, alebo ich prítomnosť v množstvách väčších, ako sú tie, ktoré sú bežne povolené na to, aby boli splnené normy, alebo tých, ktoré sú bližšie určené v príslušných rozpisoch ustanovených podľa článku 4 tejto smernice, dodávatelia to okamžite oznámia príslušnému úradnému orgánu a prijmú opatrenia, určené tým orgánom, alebo akékoľvek iné opatrenie potrebné na zníženie rizika rozširovania takýchto škodlivých organizmov. Dodávatelia musia uchovávať záznamy o všetkých výskytoch škodlivých organizmov v ich výrobných prevádzkach a o všetkých opatreniach prijatých v súvislosti s takýmito výskytmi.
   4.   Podrobné pravidlá na uplatňovanie odseku 2 druhého pododseku sa ustanovia v súlade s postupom uvedeným v článku 21 ods. 2.
   Článok 6
   1.   Príslušný úradný orgán akredituje dodávateľov po tom, ako preverí, že ich výrobné metódy a zariadenia spĺňajú požiadavky tejto smernice vzhľadom na povahu činností, ktoré vykonávajú. Akreditácia sa musí obnoviť, ak sa dodávateľ rozhodne, že bude vykonávať iné činnosti ako tie, na ktoré dostal akreditáciu.
   2.   Príslušný úradný orgán akredituje laboratóriá po tom, ako preverí, že takéto laboratóriá, ich výrobné metódy a zariadenia spĺňajú požiadavky tejto smernice, ktoré sa bližšie určia v súlade s postupom uvedeným v článku 21 ods. 2, pokiaľ ide o testovacie činnosti, ktoré vykonávajú. Akreditácia sa musí obnoviť, ak sa laboratórium rozhodne, že bude vykonávať iné činnosti ako tie, na ktoré dostalo akreditáciu.
   3.   Príslušný úradný orgán prijme potrebné opatrenia, ak sa prestanú plniť požiadavky uvedené v odsekoch 1 a 2. Na tento účel náležite zohľadní závery akejkoľvek kontroly vykonanej v súlade s článkom 7.
   4.   Dozor a monitorovanie dodávateľov, prevádzkových zariadení a laboratórií sa musí pravidelne vykonávať príslušným úradným orgánom alebo na jeho zodpovednosť, ktorý musí mať stále prístup do všetkých častí prevádzkového zariadenia s cieľom zabezpečiť súlad s požiadavkami tejto smernice. Vykonávacie opatrenia týkajúce sa dohľadu a monitorovania sa prijmú, ak je to potrebné, v súlade s postupom uvedeným v článku 21 ods. 2.
   Ak takýto dozor a monitorovanie odhalia, že sa neplnia požiadavky tejto smernice, príslušný úradný orgán podnikne primerané kroky.
   Článok 7
   1.   Odborníci Komisie môžu v spolupráci s príslušnými úradnými orgánmi členských štátov vykonávať kontroly na mieste, ak je to potrebné, na zabezpečenie jednotného uplatňovania tejto smernice, a najmä aby sa preverilo, či dodávatelia v skutočnosti plnia požiadavky tejto smernice. Členský štát, na ktorého území sa kontrola vykonáva, poskytne odborníkom všetku nevyhnutnú pomoc pri vykonávaní ich povinností. Komisia informuje členské štáty o výsledkoch zistení.
   2.   Podrobné pravidlá na uplatňovanie odseku 1 sa prijmú v súlade s postupom uvedeným v článku 21 ods. 2.
   Článok 8
   1.   Množiteľský a sadivový materiál zelenín môžu uvádzať na trh iba akreditovaní dodávatelia a iba za predpokladu, že spĺňajú požiadavky ustanovené v zozname uvedenom v článku 4.
   2.   Bez toho, aby boli dotknuté ustanovenia smernice 2000/29/ES, odsek 1 neplatí pre množiteľský a sadivový materiál zelenín určený na:

               a)

               pokusy alebo vedecké účely alebo

               b)

               šľachtiteľskú činnosť, alebo

               c)

               opatrenia zamerané na zachovanie genetickej rôznorodosti.

         3.   Podrobné pravidlá na uplatňovanie odseku 2 písm. a), b) a c) sa prijmú, ak je to potrebné, v súlade s postupom uvedeným v článku 21 ods. 2.
   Článok 9
   1.   Bez toho, aby bol dotknutý článok 2, sa množiteľský a sadivový materiál zelenín, ktorý patrí do rodov a druhov vymenovaných v prílohe II a je upravený aj smernicou 2002/55/ES, nesmie uvádzať na trh v rámci Spoločenstva, pokiaľ nepatrí k niektorej odrode schválenej v súlade s uvedenou smernicou.
   2.   Bez toho, aby bol dotknutý článok 2 a odsek 3 tohto článku, sa množiteľský a sadivový materiál zelenín, ktorý patrí do rodov a druhov vymenovaných v prílohe II, ale ktorý nie je upravený smernicou 2002/55/ES, nesmie uvádzať na trh v rámci Spoločenstva, pokiaľ nepatrí k niektorej odrode úradne schválenej v aspoň jednom členskom štáte.
   Ustanovenia stanovené v článkoch 4 a 5 a v článku 9 ods. 3 smernice 2002/55/ES sa vzťahujú na podmienky schvaľovania.
   Článok 3 ods. 2 a 4, články 6, 7, 8, článok 9 ods. 1, 2 a 4 a články 10 až 15 uvedenej smernice sa primerane vzťahujú na postupy a formality pre prijatie a zachovanie výroby.
   V každom prípade sa môžu brať do úvahy výsledky neoficiálnych testov a praktické informácie zhromaždené počas pestovania.
   3.   Odrody úradne schválené v súlade s odsekom 2 sa zapíšu do Spoločného katalógu odrôd druhov zeleniny uvedeného v článku 17 smernice 2002/55/ES. Primerane k tomu sa uplatní článok 16 ods. 2 a články 17, 18 a 19 uvedenej smernice.
   Článok 10
   1.   Množiteľský a sadivový materiál sa počas pestovania, vyberania alebo odstraňovania z rodičovského materiálu zelenín uchová v oddelených dávkach.
   2.   Ak sa počas balenia, skladovania, prepravy alebo dodávky zlúči alebo zmieša množiteľský a sadivový materiál zelenín rôzneho pôvodu, dodávateľ uchová záznamy vrátane nasledujúcich údajov: zloženie dávky a pôvod jednotlivých komponentov.
   3.   Členské štáty zabezpečia súlad s požiadavkami odsekov 1 a 2 vykonávaním úradných kontrol.
   Článok 11
   1.   Množiteľský a sadivový materiál zelenín sa musí bez toho, aby bol dotknutý článok 10 ods. 2, uvádzať na trh iba v dostatočne homogénnych dávkach, ak sú uznané za vyhovujúce tejto smernici a ak je k nim priložený doklad vyhotovený dodávateľom v súlade s podmienkami uvedenými v rozpise stanovenými podľa článku 4. Ak sa v takomto doklade objaví úradné stanovisko, musí byť jasne oddelené od ostatného obsahu dokladu.
   Požiadavky na označovanie a/alebo uzatváranie a balenie množiteľského a sadivového materiálu zelenín sa stanovia v rozpise uvedenom v článku 4.
   2.   V prípade, že maloobchodník dodáva množiteľský a sadivový materiál neprofesionálnemu konečnému spotrebiteľovi, môžu sa požiadavky na označovanie obmedziť na patričné informácie o výrobku.
   Článok 12
   1.   Členské štáty môžu urobiť výnimku:

               a)

               z uplatňovania článku 11 pre tých malovýrobcov, ktorých všetka výroba a uvádzanie množiteľského a sadivového materiálu zelenín na trh sú určené na konečné použitie osobami na miestnom trhu, ktoré nie sú profesionálne zapojené do rastlinnej výroby (ďalej len „miestny trh“);

               b)

               z kontrol a úradných kontrol uvedených v článku 18 miestny trh množiteľského a sadivového materiálu zelenín vyrábaného osobami, na ktoré sa vzťahuje výnimka.

         2.   Vykonávacie opatrenia súvisiace s inými požiadavkami týkajúcimi sa výnimiek uvedených v odseku 1, najmä v súvislosti s definíciami malovýrobcov a miestneho trhu, a týkajúcimi sa príslušných výrobcov sa prijmú v súlade s postupom uvedeným v článku 21 ods. 2.
   Článok 13
   V prípade dočasných ťažkostí v zásobovaní materiálom na rozmnožovanie a sadenie zeleniny, ktorý by vyhovoval požiadavkám tejto smernice, sa môžu prijať opatrenia v súlade s postupom uvedeným v článku 21 ods. 2, týkajúce sa uvádzania množiteľského a sadivového materiálu zelenín spĺňajúceho menej prísne požiadavky na trh, a to bez toho, aby boli dotknuté pravidlá o zdravotnom stave rastlín stanovené v smernici 2000/29/ES.
   Článok 14
   1.   Uvádzanie množiteľského a sadivového materiálu zelenín, ktorý spĺňa požiadavky a podmienky tejto smernice, na trh nepodlieha žiadnym iným obmedzeniam, pokiaľ ide o dodávateľa, zdravotný stav rastlín, pestovateľský substrát a kontrolné opatrenia iné než tie, ktoré sú stanovené v tejto smernici.
   2.   Uvádzanie množiteľského a sadivového materiálu zelenín, ktorého odroda je zapísaná v Spoločnom katalógu odrôd druhov zeleniny, na trh nepodlieha žiadnym iným obmedzeniam, pokiaľ ide o odrody, ako tým, ktoré sú stanovené alebo uvedené v tejto smernici.
   Článok 15
   Pokiaľ ide o výrobky uvedené v prílohe II, členské štáty neudelia iné, prísnejšie podmienky alebo obmedzenia na uvádzanie na trh ako tie, ktoré sú stanovené v rozpisoch, uvedené v článku 4 alebo pri ich nesplnení tie, ktoré existujú k 28. aprílu 1992.
   Článok 16
   1.   V súlade s postupom uvedeným v článku 21 ods. 2 sa rozhodne, či množiteľský a sadivový materiál zelenín vyrobený v tretej krajine a poskytujúci také isté záruky, pokiaľ ide o záväzky dodávateľa, identitu, vlastnosti, zdravotný stav rastlín, pestovateľské prostredie, balenie, kontrolné opatrenia, označovanie a uzatváranie, je ekvivalentný zo všetkých týchto hľadísk s množiteľským a sadivovým materiálom zelenín vyrobeným v Spoločenstve a vyhovujúcim požiadavkám a podmienkam tejto smernice.
   2.   Až do rozhodnutia uvedeného v odseku 1 môžu členské štáty do 31. decembra 2012 a bez toho, aby boli dotknuté ustanovenia smernice 2000/29/ES, uplatniť na dovoz množiteľského a sadivového materiálu zelenín z tretích krajín podmienky minimálne rovnocenné tým, ktoré sú ustanovené prechodne alebo natrvalo v rozpisoch uvedených v článku 4 tejto smernice. V prípade, že vo vyššie uvedených rozpisoch nie sú stanovené žiadne takéto podmienky, dovozné podmienky musia byť minimálne rovnocenné tým, ktoré platia pre výrobu v danom členskom štáte.
   Dátum uvedený v prvom pododseku tohto odseku sa môže pre rôzne tretie krajiny v súlade s postupom uvedeným v článku 21 ods. 2 presunúť až do rozhodnutia uvedeného v odseku 1 tohto článku.
   Množiteľský a sadivový materiál zelenín dovezený členským štátom v súlade s rozhodnutím prijatým týmto členským štátom vzhľadom na prvý pododsek nepodlieha žiadnym obmedzeniam uvádzania na trh do iných členských štátov, pokiaľ ide o udalosti uvedené v odseku 1.
   Článok 17
   Členské štáty zabezpečia, aby sa úradné kontroly vykonávali formou kontroly vzoriek množiteľského a sadivového materiálu zelenín počas výroby a uvádzania na trh s cieľom preveriť súlad s požiadavkami a podmienkami tejto smernice.
   Článok 18
   Podrobné postupy na vykonanie kontrol stanovených v článku 5 a na úradné kontroly ustanovené v článkoch 10 a 17, vrátane metód odberu vzoriek, sa prijmú podľa potreby v súlade s postupom uvedeným v článku 21 ods. 2.
   Článok 19
   1.   Ak sa počas dozorovania a monitorovania stanovených v článku 6 ods. 4 počas úradných kontrol ustanovených v článku 17 alebo počas pokusov stanovených v článku 20 zistí, že množiteľský a sadivový materiál zelenín nespĺňa požiadavky tejto smernice, príslušný úradný orgán členského štátu podnikne vhodné kroky na zabezpečenie toho, aby príslušný materiál bol v súlade s ustanoveniami tejto smernice, alebo ak to nie je možné, aby zakázal uvádzanie na trh takéhoto množiteľského a sadivového materiálu zelenín v Spoločenstve.
   2.   Ak sa zistí, že množiteľský a sadivový materiál zelenín uvádzaný na trh konkrétnym dodávateľom nespĺňa požiadavky a podmienky tejto smernice, príslušný členský štát zabezpečí, aby sa prijali vhodné opatrenia proti takému dodávateľovi. Ak sa dodávateľovi zakáže uvádzať na trh množiteľský a sadivový materiál zelenín, členský štát to oznámi Komisii a príslušným vnútroštátnym orgánom v členských štátoch.
   3.   Akékoľvek opatrenia prijaté podľa odseku 2 sa odvolajú, len čo sa s dostatočnou určitosťou potvrdí, že množiteľský a sadivový materiál zelenín určený na uvádzanie na trh príslušným dodávateľom bude v budúcnosti spĺňať požiadavky a podmienky tejto smernice.
   Článok 20
   1.   Pokusy alebo prípadne skúšky sa vykonávajú v členských štátoch na vzorkách s cieľom skontrolovať, či množiteľský a výsadbový materiál rastlín je v súlade s podmienkami, ktoré stanovuje táto smernica, vrátane podmienok, ktoré sa týkajú zdravotného stavu. Komisia môže organizovať kontroly pokusov, na ktorých sa zúčastnia zástupcovia členských štátov a Komisie.
   2.   Porovnávacie skúšky a pokusy Spoločenstva sa vykonávajú v rámci Spoločenstva na účely následnej kontroly vzoriek množiteľského a výsadbového materiálu rastlín, s ktorými sa obchodovalo podľa povinných alebo dobrovoľných ustanovení tejto smernice, vrátane tých, ktoré sa týkajú zdravotného stavu. Porovnávacie skúšky a pokusy sa môžu vzťahovať na tieto položky:

               —

               množiteľský a výsadbový materiál rastlín vyrobený v tretích krajinách,

               —

               množiteľský a výsadbový materiál rastlín vhodný pre organické poľnohospodárstvo,

               —

               množiteľský a výsadbový materiál rastlín, s ktorým sa obchodovalo v súvislosti s postupmi zameranými na ochranu genetickej rozmanitosti.

         3.   Tieto porovnávacie skúšky a pokusy sa použijú na zosúladenie technických metód skúšania množiteľského a výsadbového materiálu rastlín a kontrolu splnenia požiadaviek, ktorým tento materiál musí vyhovovať.
   4.   V súlade s postupom uvedeným v článku 21 ods. 2 sa prijmú potrebné opatrenia na vykonanie porovnávacích skúšok a pokusov. Komisia informuje výbor uvedený v článku 21 ods. 1 o technických opatreniach na vykonanie týchto skúšok a pokusov a o ich výsledkoch. Ak sa objavia problémy so zdravotným stavom, Komisia o tom upovedomí Stály výbor pre zdravie rastlín.
   5.   Spoločenstvo môže finančne podporovať vykonávanie porovnávacích skúšok a pokusov stanovených v odsekoch 2 a 3.
   Finančný príspevok nesmie presiahnuť ročne naplánované výdavky, ktoré odsúhlasil rozpočtový orgán.
   6.   Porovnávacie skúšky a pokusy, ktoré sa môžu vykonať s finančnou podporou Spoločenstva, a podrobné pravidlá finančných príspevkov sa ustanovia v súlade s postupom uvedeným v článku 21 ods. 2.
   7.   Porovnávacie skúšky a pokusy stanovené v odsekoch 2 a 3 môžu vykonávať len štátne agentúry alebo právnické osoby konajúce pod zodpovednosťou štátu.
   Článok 21
   1.   Komisii pomáha Stály výbor pre osivá a množiteľský materiál pre poľnohospodárstvo, záhradníctvo a lesníctvo (ďalej len „výbor“).
   2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES.
   Lehota ustanovená v článku 4 ods. 3 rozhodnutia 1999/468/ES je jeden mesiac.
   3.   Ak sa odkazuje na tento odsek, uplatňujú sa články 5 a 7 rozhodnutia 1999/468/ES.
   Lehota ustanovená v článku 5 ods. 6 rozhodnutia 1999/468/ES je tri mesiace.
   Článok 22
   Zmeny a doplnenia k rozpisom uvedeným v článku 4 a k podmienkam a podrobným pravidlám prijatým na vykonanie tejto smernice sa prijmú v súlade s postupom uvedeným v článku 21 ods. 2.
   Článok 23
   1.   Členské štáty zabezpečia, že množiteľský a sadivový materiál zelenín vyrobený na ich území a určený na uvádzanie na trh bude spĺňať požiadavky tejto smernice.
   2.   Ak sa počas úradnej kontroly zistí, že množiteľský a sadivový materiál zelenín sa z dôvodu nespĺňania podmienok týkajúcich sa zdravotného stavu rastlín nemôže uvádzať na trh, príslušný členský štát prijme vhodné opatrenia na vylúčenie akéhokoľvek z toho vyplývajúceho rizika pre zdravotný stav rastlín.
   Článok 24
   Vo vzťahu k článkom 5 až 11 a článkom 14, 15, 17, 19 a 23 sa stanoví dátum platnosti pre každý z rodov a druhov uvedených v prílohe II v súlade s postupom uvedeným v článku 21 ods. 2, keď sa vypracuje rozpis uvedený v článku 4.
   Článok 25
   Smernica 92/33/EHS, zmenená a doplnená aktmi uvedenými v prílohe III časti A, sa zrušuje bez vplyvu na povinnosti členských štátov týkajúce sa lehôt na transpozíciu a uplatňovanie tých smerníc do vnútroštátneho práva, ktoré sú uvedené v prílohe III časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.
   Článok 26
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 27
   Táto smernica je určená členským štátom.

      V Bruseli 15. júla 2008

            Za Radu

            predseda

         M. BARNIER

      (1)  Stanovisko z 11. marca 2008 (zatiaľ neuverejnené v úradnom vestníku).

      (2)  Ú. v. ES L 157, 10.6.1992, s. 1. Smernica naposledy zmenená a doplnená rozhodnutím Komisie 2007/699/ES (Ú. v. EÚ L 284, 30.10.2007, s. 33).

      (3)  Pozri prílohu III časť A.

      (4)  Ú. v. ES L 193, 20.7.2002, s. 33. Smernica naposledy zmenená a doplnená smernicou Komisie 2006/124/ES (Ú. v. EÚ L 339, 6.12.2006, s. 12).

      (5)  Ú. v. ES L 169, 10.7.2000, s. 1. Smernica naposledy zmenená a doplnená smernicou Komisie 2008/64/ES (Ú. v. EÚ L 168, 28.6.2008, s. 31).

      (6)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      PRÍLOHA I
      Podmienky, ktoré sa majú ustanoviť v súlade s článkom 4
      ČASŤ A
      Podmienky, ktoré musí spĺňať sadivový materiál.
      ČASŤ B
      Rozpisy pre rody a druhy nevymenované v smernici 2002/55/ES, obsahujúce podmienky, ktoré musí spĺňať množiteľský materiál.

      PRÍLOHA II
      Zoznam rodov a druhov uvedených v článku 1 ods. 2

                  Allium cepa L.

                              —

                              skupina Cepa

                  cibuľa a jej varianty
                  cibuľa kuchynská nakopená

                              —

                              skupina Aggregatum

                  šalotka

                     Allium fistulosum L.

                  cibuľa zimná

                     Allium porrum L.

                  pór pestovaný

                     Allium sativum L.

                  cesnak kuchynský

                     Allium schoenoprasum L.

                  cesnak pažítkový

                     Anthriscus cerefolium (L.) Hoffm.

                  trebuľka voňavá

                     Apium graveolens L.

                  zeler voňavý stopkový
                  zeler voňavý buľvový

                     Asparagus officinalis L.

                  asparágus lekársky (špargľa)

                     Beta vulgaris L.

                  repa obyčajná vrátane cheltenhamskej
                  repa obyčajná pravá špenátová alebo zeleninová (mangold)

                     Brassica oleracea L.

                  kel kučeravý
                  karfiol
                  brokolica
                  kel ružičkový
                  kel hlávkový
                  biela kapusta
                  červená kapusta
                  kaleráb

                     Brassica rapa L.

                  kapusta čínska
                  okrúhlica

                     Capsicum annuum L.

                  paprika ročná

                     Cichorium endivia L.

                  čakanka štrbáková pravá kučeravá
                  čakanka štrbáková pravá širokolistová

                     Cichorium intybus L.

                  čakanka obyčajná
                  čakanka obyčajná siata listová
                  čakanka obyčajná siata cigóriová

                     Citrullus lanatus (Thunb.) Matsum. et Nakai

                  dyňa červená

                     Cucumis melo L.

                  melón žltý

                     Cucumis sativus L.

                  uhorka siata
                  angúria

                     Cucurbita maxima Duchesne

                  tekvica obrovská

                     Cucurbita pepo L.

                  tekvica obyčajná pravá (špargľová) alebo patizónová

                     Cynara cardunculus L.

                  artičoka kardová
                  artičoka zeleninová

                     Daucus carota L.

                  mrkva obyčajná
                  mrkva kŕmna

                     Foeniculum vulgare Mill.

                  fenikel obyčajný

                     Lactuca sativa L.

                  šalát siaty

                     Lycopersicon esculentum Mill.

                  rajčiak jedlý

                     Petroselinum crispum (Mill.) Nyman ex A. W. Hill

                  petržlen záhradný

                     Phaseolus coccineus L.

                  fazuľa šarlátová

                     Phaseolus vulgaris L.

                  fazuľa záhradná kríčková
                  fazuľa záhradná tyčová

                     Pisum sativum L. (partim)

                  hrach siaty pravý stržňový
                  hrach siaty pravý lúskavý
                  hrach siaty pravý cukrový

                     Raphanus sativus L.

                  reďkev siata pravá
                  reďkev siata čierna

                     Rheum rhabarbarum L.

                  rebarbora vlnitá

                     Scorzonera hispanica L.

                  hadí mor španielsky

                     Solanum melongena L.

                  ľuľok baklažánový

                     Spinacia oleracea L.

                  špenát siaty

                     Valerianella locusta (L.) Laterr.

                  valeriánka poľná

                     Vicia faba L. (partim)

                  bôb obyčajný

                     Zea mays L. (partim)

                  kukurica siata cukrová
                  kukurica siata pukancová

      PRÍLOHA III
      ČASŤ A
      Zrušená smernica so zoznamom neskorších zmien a doplnení
      (v zmysle článku 25)

                  smernica Rady 92/33/EHS
                  (Ú. v. ES L 157, 10.6.1992, s. 1)

                  rozhodnutie Komisie 93/400/EHS
                  (Ú. v. ES L 177, 21.7.1993, s. 27)

                  rozhodnutie Komisie 94/152/ES
                  (Ú. v. ES L 66, 10.3.1994, s. 33)

                  rozhodnutie Komisie 95/25/ES
                  (Ú. v. ES L 36, 16.2.1995, s. 34)

                  rozhodnutie Komisie 97/109/ES
                  (Ú. v. ES L 39, 8.2.1997, s. 21)

                  rozhodnutie Komisie 1999/29/ES
                  (Ú. v. ES L 8, 14.1.1999, s. 29)

                  rozhodnutie Komisie 2002/111/ES
                  (Ú. v. ES L 41, 13.2.2002, s. 43)

                  nariadenie Rady (ES) č. 806/2003
                  (Ú. v. EÚ L 122, 16.5.2003, s. 1)

                  iba príloha II bod 6 a príloha III bod 27

                  smernica Rady 2003/61/ES
                  (Ú. v. EÚ L 165, 3.7.2003, s. 23)

                  iba článok 1 bod 4

                  rozhodnutie Komisie 2005/55/ES
                  (Ú. v. EÚ L 22, 26.1.2005, s. 17)

                  smernica Komisie 2006/124/ES
                  (Ú. v. EÚ L 339, 6.12.2006, s. 12)

                  iba článok 1 a príloha

                  rozhodnutie Komisie 2007/699/ES
                  (Ú. v. EÚ L 284, 30.10.2007, s. 33)

            ČASŤ B
      Zoznam lehôt na transpozíciu do vnútroštátneho práva a uplatňovanie
      (v zmysle článku 25)

                  Smernica

                  Lehota na transpozíciu

                  Dátum uplatňovania

                  92/33/EHS

                  31. decembra 1992

                  —

                  2003/61/ES

                  10. októbra 2003

                  —

                  2006/124/ES

                  30. júna 2007

                  1. júla 2007 (1)

         (1)  V súlade s článkom 3 ods. 1 druhým pododsekom smernice 2006/124/ES: „Ustanovenia sa uplatňujú od 1. júla 2007. Môžu však odložiť do 31. decembra 2009 uplatňovanie ustanovení, pokiaľ ide o úradné prijatie odrôd patriacich k Allium cepa L. (skupina Aggregatum), Allium fistulosum L., Allium sativum L., Allium schoenoprasum L., Rheun rhabarbarum L. a Zea mays L.“

      PRÍLOHA IV
      TABUĽKA ZHODY

                  Smernica 92/33/EHS

                  Táto smernica

                  články 1, 2 a 3

                  články 1, 2 a 3

                  článok 4 úvodná veta

                  článok 4 úvodná veta

                  článok 4 body i) a ii)

                  článok 4 písm. a) a b)

                  články 5, 6 a 7

                  články 5, 6 a 7

                  článok 8 ods. 1

                  článok 8 ods. 1

                  článok 8 ods. 2 prvý pododsek

                  článok 8 ods. 2

                  článok 8 ods. 2 druhý pododsek

                  článok 8 ods. 3

                  článok 9 ods. 1 a 2

                  článok 9 ods. 1 a 2

                  článok 9 ods. 3

                  —

                  článok 9 ods. 4 prvý pododsek

                  článok 9 ods. 3

                  článok 9 ods. 4 druhý pododsek

                  —

                  články 10 a 11

                  články 10 a 11

                  článok 12 prvý odsek úvodná veta

                  článok 12 ods. 1 úvodná veta

                  článok 12 prvý odsek prvá a druhá zarážka

                  článok 12 ods. 1 písm. a) a b)

                  článok 12 druhý odsek

                  článok 12 ods. 2

                  články 13 až 20

                  články 13 až 20

                  článok 21 ods. 1 a 2

                  článok 21 ods. 1 a 2

                  článok 21 ods. 3

                  článok 21 ods. 4

                  článok 22 ods. 1

                  —

                  článok 22 ods. 2

                  článok 21 ods. 3

                  článok 23

                  článok 22

                  článok 24

                  článok 23

                  článok 25 ods. 1

                  —

                  článok 25 ods. 2

                  článok 24

                  —

                  článok 25

                  —

                  článok 26

                  článok 26

                  článok 27

                  prílohy I a II

                  prílohy I a II

                  —

                  prílohy III a IV


title: Smernica Európskeho parlamentu a Rady 2008/92/ES z  22. októbra 2008 o postupe Spoločenstva na zlepšenie transparentnosti cien plynu a elektrickej energie účtovaných priemyselným koncovým odberateľom (prepracované znenie) (Text s významom pre EHP)

text:
               7.11.2008

               SK

               Úradný vestník Európskej únie

               L 298/9

      SMERNICA EURÓPSKEHO PARLAMENTU A RADY 2008/92/ES
   z 22. októbra 2008
   o postupe Spoločenstva na zlepšenie transparentnosti cien plynu a elektrickej energie účtovaných priemyselným koncovým odberateľom (prepracované znenie)
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 285 ods. 1,
   so zreteľom na návrh Komisie,
   konajúc v súlade s postupom ustanoveným v článku 251 zmluvy (1),
   keďže:

               (1)

               Smernica Rady 90/377/EHS z 29. júna 1990 o postupe Spoločenstva na zlepšenie transparentnosti cien plynu a elektrickej energie, účtovaných priemyselným koncovým odberateľom (2), bola opakovane (3) podstatným spôsobom zmenená a doplnená. Pri príležitosti nových zmien a doplnení uvedenej smernice je z dôvodu prehľadnosti vhodné, aby sa príslušné ustanovenia prepracovali.

               (2)

               Transparentnosť cien energie je v rozsahu, v ktorom sa posilňujú podmienky zabezpečujúce, aby hospodárska súťaž na spoločnom trhu nebola narušená, podstatná na vytvorenie a plynulé fungovanie vnútorného trhu s energiou.

               (3)

               Transparentnosť cien energie môže pomôcť odstrániť diskrimináciu odberateľov zvyšovaním ich slobody pri voľbe medzi rozličnými energetickými zdrojmi a rozličnými dodávateľmi.

               (4)

               V súčasnosti sa stupeň transparentnosti cien mení od jedného energetického zdroja členského štátu alebo regiónu Spoločenstva k druhému, nastoľujúc takto otázku vytvorenia vnútorného trhu s energiou.

               (5)

               Avšak cena, ktorú platia priemyselné odvetvia v Spoločenstve za spotrebu energie, je jedným z faktorov, ktoré ovplyvňujú ich konkurencieschopnosť, a preto by mala zostať zachovaná jej dôvernosť.

               (6)

               Systém štandardných spotrebiteľov používaný Štatistickým úradom Európskych spoločenstiev (ďalej len „Eurostat“) v jeho uverejneniach o cenách a systém cien, ktoré sa zaviedli pre hlavných priemyselných odberateľov elektrickej energie, zabezpečia, aby transparentnosťou cien nebola dotknutá ochrana dôverných informácií.

               (7)

               Je potrebné rozšíriť kategórie spotrebiteľov, ktoré používa Eurostat, až do limitov, pri ktorých ostávajú spotrebitelia reprezentatívnymi.

               (8)

               Takto by sa mala dosiahnuť transparentnosť cien platených koncovými odberateľmi bez ohrozenia nevyhnutnej dôvernosti zmlúv. S cieľom zachovať dôvernosť musia byť v danej spotrebiteľskej kategórii aspoň traja spotrebitelia na ceny, ktoré majú byť zverejnené.

               (9)

               Tieto informácie, ktoré sa týkajú plynu a elektrickej energie, spotrebúvané priemyslom pre koncových odberateľov energie, tiež umožnia porovnania s inými energetickými zdrojmi (ropa, uhlie, fosílne palivá a obnoviteľné zdroje energie) a inými spotrebiteľmi.

               (10)

               Podniky, ktoré dodávajú plyn a elektrickú energiu, ako aj priemyselní spotrebitelia plynu a elektrickej energie podliehajú naďalej, nezávisle od uplatnenia tejto smernice, pravidlám hospodárskej súťaže podľa zmluvy, a preto môže Komisia požadovať oznámenie cien a podmienok predaja.

               (11)

               Znalosť platných cenových systémov tvorí časť transparentnosti cien.

               (12)

               Znalosť podrobného prehľadu spotrebiteľov pomocou kategórie a ich jednotlivých trhových podielov tiež formuje časť transparentnosti cien.

               (13)

               Oboznámenie Eurostatu s cenami a podmienkami predaja spotrebiteľom, s fungujúcimi cenovými systémami, ako aj s podrobným prehľadom spotrebiteľov rozdelených podľa spotrebiteľských kategórií by malo dostatočne informovať Komisiu, aby sa táto mohla rozhodnúť, ak je to potrebné, pre vhodnú činnosť alebo návrhy vzhľadom na situáciu vnútorného energetického trhu.

               (14)

               Údaje poskytnuté Eurostatu budú spoľahlivejšie, ak tieto údaje zozbierajú samotné podniky.

               (15)

               Znalosť zdaňovania a parafiškálnych poplatkov existujúcich v každom členskom štáte je dôležitá na zabezpečovanie transparentnosti cien.

               (16)

               Musí sa umožniť kontrolovať spoľahlivosť údajov poskytovaných Eurostatu.

               (17)

               Dosiahnutie transparentnosti cien si vyžaduje zverejňovanie a cirkuláciu cien a cenových systémov v maximálnom možnom rozsahu medzi spotrebiteľmi.

               (18)

               Aby sa realizovala transparentnosť cien energie, systém by mal byť založený na osvedčených odborných vedomostiach a metódach vyvinutých a uplatňovaných Eurostatom, vzťahujúcich sa na spracúvanie, kontrolovanie a zverejňovanie údajov.

               (19)

               S výhľadom na vytvorenie vnútorného trhu s energiou by mal byť systém transparentnosti cien funkčný tak skoro, ako je to len možné.

               (20)

               Jednotné vykonávanie tejto smernice vo všetkých členských štátoch možno dosiahnuť len vtedy, ak trh so zemným plynom, najmä s ohľadom na infraštruktúru, dosiahne postačujúcu úroveň rozvoja.

               (21)

               Opatrenia potrebné na vykonávanie tejto smernice by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).

               (22)

               Komisia by predovšetkým mala byť splnomocnená vykonať potrebné zmeny príloh I a II vzhľadom na špecificky určené problémy. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky tejto smernice, musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (23)

               Keďže prvky doplnené do tejto smernice sa týkajú iba postupu vo výbore, nie je potrebné, aby ich členské štáty transponovali.

               (24)

               Táto smernica by sa nemala dotýkať povinností členských štátov týkajúcich sa lehôt na transpozíciu smerníc do vnútroštátneho práva, ktoré sú uvedené v prílohe III časti B,

         PRIJALI TÚTO SMERNICU:
   Článok 1
   Členské štáty prijmú nevyhnutné opatrenia na zabezpečenie toho, aby podniky, ktoré dodávajú plyn a elektrickú energiu priemyselným koncovým odberateľom, ako je to definované v prílohách I a II, oznámili Štatistickému úradu Európskych spoločenstiev (ďalej len „Eurostat“) formou stanovenou v článku 3 toto:

               1.

               ceny a podmienky predaja plynu a elektrickej energie priemyselným koncovým odberateľom;

               2.

               používané cenové systémy;

               3.

               podrobný prehľad spotrebiteľov a zodpovedajúcich množstiev podľa spotrebiteľských kategórií, aby sa zabezpečila reprezentatívnosť týchto kategórií na vnútroštátnej úrovni.

         Článok 2
   1.   Podniky uvedené v článku 1 zhromažďujú údaje stanovené v článku 1 ods. 1 a 2 každoročne k 1. januáru a k 1. júlu.
   Tieto údaje, zostavené v súlade s ustanoveniami uvedenými v článku 3, sa do dvoch mesiacov zašlú Eurostatu a príslušným orgánom členských štátov.
   2.   Na základe údajov uvedených v odseku 1 Eurostat uverejní vždy v máji a v novembri vhodnou formou ceny plynu a elektrickej energie pre priemyselných odberateľov v členských štátoch a cenových systémov používaných na tento účel.
   3.   Informácie stanovené v článku 1 ods. 3 sa zasielajú každé dva roky Eurostatu a príslušným orgánom členských štátov.
   Tieto informácie sa neuverejnia.
   Článok 3
   Vykonávacie ustanovenia týkajúce sa formy, obsahu a všetkých ostatných charakteristík informácií stanovených v článku 1 sú ustanovené v prílohách I a II.
   Článok 4
   Eurostat nezverejňuje údaje, ktoré mu boli poskytnuté podľa článku 1, ktoré by mohli svojou povahou podliehať obchodnému tajomstvu. Takéto dôverné štatistické údaje, poskytnuté Eurostatu, by mali byť prístupné len úradníkom Eurostatu a mali by sa používať len na štatistické účely.
   Prvý odsek však nezabraňuje uverejňovaniu takýchto údajov v úhrnnej forme, ktoré neumožní, aby boli identifikované jednotlivé obchodné transakcie.
   Článok 5
   Ak Eurostat zistí štatisticky významné anomálie alebo rozpory v údajoch, ktoré sú mu poskytnuté podľa tejto smernice, môže požiadať vnútroštátne orgány, aby mu umožnili skontrolovať príslušné rozporné údaje, ako aj spôsoby kalkulácie alebo vyhodnocovania, na ktorých sú založené súhrnné údaje, s cieľom posúdiť alebo dokonca zmeniť a doplniť akékoľvek informácie, ktoré sa považujú za nesprávne.
   Článok 6
   Ak je to vhodné, Komisia vykoná potrebné zmeny v prílohách I a II vzhľadom na špecificky určené problémy. Tieto opatrenia zamerané na zmenu nepodstatných prvkov tejto smernice sa prijmú v súlade s regulačným postupom s kontrolou uvedeným v článku 7 ods. 2.
   Takéto zmeny sa však vzťahujú iba na technické prvky príloh I a II a nemôžu meniť všeobecnú štruktúru systému.
   Článok 7
   1.   Komisii pomáha výbor.
   2.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.
   Článok 8
   Raz za rok predloží Komisia sumárnu správu o fungovaní tejto smernice Európskemu parlamentu, Rade a Európskemu hospodárskemu a sociálnemu výboru.
   Článok 9
   Pokiaľ ide o zemný plyn, táto smernica sa nebude vykonávať v členských štátoch päť rokov po uvedení tejto formy energie na dotknutý trh.
   Dátum uvedenia tohto zdroja energie na vnútroštátny trh oznámi výslovne a bez zbytočného odkladu Komisii dotknutý členský štát.
   Článok 10
   Smernica 90/377/EHS, zmenená a doplnená aktmi uvedenými v prílohe III časti A, sa zrušuje bez toho, aby boli dotknuté povinnosti členských štátov týkajúce sa lehôt na transpozíciu smerníc do vnútroštátneho práva, ktoré sú uvedené v prílohe III časti B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe IV.
   Článok 11
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 12
   Táto smernica je určená členským štátom.

      V Štrasburgu 22. októbra 2008

            Za Európsky parlament

            predseda

         H.-G. PÖTTERING

            Za Radu

            predseda

         J.-P. JOUYET

      (1)  Stanovisko Európskeho parlamentu zo 17. júna 2008 (zatiaľ neuverejnené v úradnom vestníku) a rozhodnutie Rady z 25. septembra 2008.

      (2)  Ú. v. ES L 185, 17.7.1990, s. 16.

      (3)  Pozri prílohu III časť A.

      (4)  Ú. v. ES L 184, 17.7.1999, s. 23.

      PRÍLOHA I
      CENY PLYNU
      Ceny plynu pre koncových priemyselných odberateľov (1) sa zisťujú a spracúvajú podľa tejto metodiky:

                  a)

                  Ceny, ktoré treba oznámiť sú ceny platené priemyselnými koncovými odberateľmi, ktorí nakupujú zemný plyn distribuovaný prostredníctvom sietí na vlastnú potrebu.

                  b)

                  Do úvahy sa berú všetky spôsoby priemyselného využitia plynu. Z tohto systému sú však vyňatí spotrebitelia, ktorí používajú plyn:

                              —

                              na výrobu elektriny v elektrárňach alebo v kogeneračných (KTE) zariadeniach,

                              —

                              na neenergetické účely (napr. v chemickom priemysle),

                              —

                              v množstve vyššom ako 4 000 000 gigajoulov (GJ) ročne.

                  c)

                  Zaznamenané ceny budú vychádzať zo systému štandardných spotrebiteľských pásiem vymedzených rozsahom ročnej spotreby plynu.

                  d)

                  Ceny sa budú zisťovať dvakrát ročne, na začiatku každého šesťmesačného obdobia (január a júl), a budú sa vzťahovať na priemerné ceny platené koncovými priemyselnými odberateľmi za plyn odobratý v predchádzajúcich šiestich mesiacoch. Prvé oznámenie údajov o cenách Štatistickému úradu Európskych spoločenstiev (Eurostat) sa bude týkať stavu k 1. januáru 2008.

                  e)

                  Ceny sa musia vyjadriť v národnej mene za gigajoul. Jednotka spotrebovanej energie sa meria na základe spaľovacieho tepla (GCV – gross calorific value).

                  f)

                  Ceny musia zahŕňať všetky splatné poplatky: sieťové poplatky a poplatky za spotrebovanú energiu po odpočítaní všetkých rabatov alebo prémií a iné poplatky (prenájom merača, stále poplatky atď.). Poplatky za počiatočné zapojenie sa nezapočítavajú.

                  g)

                  Ceny sa zaznamenávajú ako vnútroštátne priemerné ceny.

                  h)

                  Členské štáty vypracujú a zavedú nákladovo efektívne postupy s cieľom zaistiť reprezentatívny systém zostavovania údajov, ktorý je založený na týchto pravidlách:

                              —

                              ceny budú predstavovať vážený priemer cien, pričom ako váhové faktory sa použijú trhové podiely štatisticky skúmaných podnikov dodávajúcich plyn. Aritmetický priemer cien sa použije iba vtedy, keď nemožno vypočítať vážené hodnoty. Členské štáty v každom prípade zabezpečia, aby sa štatistické zisťovanie vzťahovalo na reprezentatívny podiel vnútroštátneho trhu,

                              —

                              trhové podiely by sa mali zakladať na množstve plynu, ktoré dodávajúce podniky fakturujú koncovým priemyselným odberateľom. Trhové podiely sa budú podľa možnosti vypočítavať oddelene pre každé pásmo. Informácie používané na výpočet váženého priemeru budú podliehať správe vykonávanej členskými štátmi, pričom sa budú dodržiavať pravidlá dôvernosti údajov,

                              —

                              v záujme zachovania dôvernosti sa údaje o cenách oznámia len vtedy, ak sú v dotknutom členskom štáte aspoň traja koncoví odberatelia v každej z kategórií, ktoré sú uvedené v písmene j).

                  i)

                  Stanovia sa tri cenové úrovne:

                              —

                              ceny bez daní a odvodov,

                              —

                              ceny bez DPH a iných daní s nárokom na odpočet,

                              —

                              ceny vrátane všetkých daní, odvodov a DPH.

                  j)

                  Štatistické zisťovanie cien plynu sa uskutoční pre tieto kategórie koncových priemyselných odberateľov:

                              Koncový priemyselný odberateľ

                              Ročná spotreba plynu (GJ)

                              Najnižšia

                              Najvyššia

                              Pásmo-I1

                              < 1 000

                              Pásmo-I2

                              1 000

                              < 10 000

                              Pásmo-I3

                              10 000

                              < 100 000

                              Pásmo-I4

                              100 000

                              < 1 000 000

                              Pásmo-I5

                              1 000 000

                              <= 4 000 000

                  k)

                  Raz za dva roky sa Eurostat-u oznámia spoločne s januárovou správou o cenách aj informácie o používanom systéme zostavovania údajov, a najmä opis štatistického zisťovania a jeho rozsah (počet štatisticky skúmaných dodávateľských podnikov, súhrnný percentuálny podiel týkajúci sa zastúpeného trhu atď.) a kritériá používané na výpočet váženého priemeru cien, ako aj súhrnné údaje o objeme spotreby pre každé pásmo. Prvé oznámenie v súvislosti so systémom zostavovania údajov sa bude týkať stavu k 1. januáru 2008.

                  l)

                  Raz ročne sa Eurostat-u oznámia spoločne s januárovou správou o cenách aj informácie o hlavných priemerných charakteristikách a faktoroch ovplyvňujúcich oznamované ceny pre každé spotrebiteľské pásmo.
                  Informácie budú zahŕňať:

                              —

                              priemerné faktory zaťaženia koncových priemyselných odberateľov pre každé spotrebiteľské pásmo, ktoré sa vypočítajú na základe celkového množstva dodanej energie a priemerného maximálneho dopytu,

                              —

                              opis zliav poskytovaných v prípade prerušiteľných dodávok,

                              —

                              opis stálych poplatkov, poplatkov za prenájom merača alebo všetkých ostatných poplatkov s významom na vnútroštátnej úrovni.

                  m)

                  Raz ročne by sa spolu s januárovou správou o cenách mali oznámiť aj informácie o sadzbách a metódach výpočtu, ako aj opis daní z predaja plynu koncovým priemyselným odberateľom. Opis musí zahŕňať všetky odvody nedaňovej povahy vzťahujúce sa na systémové poplatky a služby vo verejnom záujme.
                  Opis daní, ktorý sa má poskytnúť, bude obsahovať tri zreteľne oddelené časti:

                              —

                              dane, odvody, odvody nedaňovej povahy, poplatky a všetky ostatné fiškálne poplatky, ktoré nie sú uvedené vo faktúrach predložených koncovým priemyselným odberateľom. Položky uvedené v tomto bode budú zahrnuté do údajov vykazovaných pri cenovej úrovni „Ceny bez daní a odvodov“,

                              —

                              dane a odvody uvedené vo faktúrach predložených koncovým priemyselných odberateľom a pokladané za dane a odvody bez nároku na odpočet. Položky opísané v tomto bode budú preto zahrnuté do údajov vykazovaných pri cenovej úrovni „Ceny bez DPH a ostatných daní s nárokom na odpočet“,

                              —

                              daň z pridanej hodnoty (DPH) a ostatné dane s nárokom na odpočet uvedené vo faktúrach predložených koncovým priemyselným odberateľom. Položky opísané v tomto bode budú zahrnuté do údajov vykazovaných pri cenovej úrovni „Ceny vrátane všetkých daní, odvodov a DPH“.

                        Medzi rôzne dane, odvody, odvody nedaňovej povahy, poplatky a fiškálne poplatky, ktoré možno uplatniť, patrí:

                              —

                              daň z pridanej hodnoty,

                              —

                              koncesné poplatky; tie sa zvyčajne vzťahujú na licencie a poplatky za využívanie pôdy a verejného alebo súkromného majetku na účely sietí či iných zariadení,

                              —

                              environmentálne dane alebo odvody; tie sa zvyčajne vzťahujú na podporu obnoviteľných zdrojov energie či KTE, alebo ide o poplatky za CO2, SO2, či emisie iných látok v súvislosti so zmenou klímy,

                              —

                              ostatné dane alebo odvody súvisiace s odvetvím energetiky: služby vo verejnom záujme a poplatky za ne, odvody na financovanie energetických regulačných orgánov atď.,

                              —

                              ostatné dane alebo odvody nesúvisiace s odvetvím energetiky: vnútroštátne, miestne alebo regionálne fiškálne dane za spotrebovanú energiu, dane za distribúciu plynu atď.

                        Dane z príjmu, majetku, dane z pohonných hmôt do motorových vozidiel, cestné dane, dane za telekomunikačné, rozhlasové a reklamné licencie, poplatky za licencie, dane z odpadu atď. sa nebudú zohľadňovať a sú z tohto opisu vyňaté, pretože sú nepochybne súčasťou prevádzkových nákladov a vzťahujú sa aj na iné odvetvia alebo činnosti.

                  n)

                  V členských štátoch, v ktorých všetky priemyselné predaje pokrýva jedna spoločnosť, môže informácie oznamovať táto spoločnosť. V členských štátoch, kde pôsobí viac ako jedna spoločnosť, by mal informácie oznamovať nezávislý štatistický orgán.

         (1)  Medzi koncových priemyselných odberateľov môžu patriť aj iní nerezidentní odberatelia.

      PRÍLOHA II
      CENY ELEKTRICKEJ ENERGIE
      Ceny elektrickej energie účtované koncovým priemyselným odberateľom (1) sa zisťujú a spracúvajú podľa tejto metodiky:

                  a)

                  Ceny, ktoré sa majú vykazovať, sú ceny platené koncovými priemyselnými odberateľmi, ktorí nakupujú elektrickú energiu pre vlastnú potrebu.

                  b)

                  Do úvahy sa berú všetky spôsoby priemyselného využitia elektrickej energie.

                  c)

                  Zaznamenané ceny budú založené na systéme štandardných spotrebiteľským pásiem vymedzených rozsahom ročnej spotreby elektrickej energie.

                  d)

                  Ceny sa budú zisťovať dvakrát ročne, na začiatku každého šesťmesačného obdobia (január a júl), a budú sa vzťahovať na priemerné ceny platené koncovými priemyselnými odberateľmi za elektrickú energiu odobratú v predchádzajúcich šiestich mesiacoch. Prvé oznámenie údajov o cenách Eurostat-u sa bude týkať stavu k 1. januáru 2008.

                  e)

                  Ceny sa musia vyjadriť v národnej mene za kWh.

                  f)

                  Ceny musia zahŕňať všetky splatné poplatky: sieťové poplatky a poplatky za spotrebovanú energiu po odpočítaní všetkých rabatov alebo prémií a iné poplatky (kapacitné poplatky, uvádzanie na trh, prenájom merača atď.). Poplatky za počiatočné zapojenie sa nezapočítavajú.

                  g)

                  Ceny sa zaznamenávajú ako vnútroštátne priemerné ceny.

                  h)

                  Členské štáty vypracujú a zavedú nákladovo efektívne postupy s cieľom zaistiť reprezentatívny systém zostavovania údajov, ktorý je založený na týchto pravidlách:

                              —

                              Ceny budú predstavovať vážený priemer cien, pričom ako váhové faktory sa použijú trhové podiely štatisticky skúmaných podnikov dodávajúcich elektrickú energiu. Aritmetický priemer cien sa použije iba vtedy, keď nemožno vypočítať vážené hodnoty. Členské štáty v každom prípade zabezpečia, aby sa štatistické zisťovanie vzťahovalo na reprezentatívny podiel vnútroštátneho trhu.

                              —

                              Trhové podiely by sa mali zakladať na množstve elektrickej energie, ktoré dodávajúce podniky fakturujú koncovým priemyselným odberateľom. Trhové podiely sa budú vypočítavať podľa možnosti oddelene pre každé pásmo. Informácie používané na výpočet váženého priemeru budú podliehať správe vykonávanej členskými štátmi, pričom sa budú dodržiavať pravidlá dôvernosti údajov.

                              —

                              V záujme zachovania dôvernosti sa údaje týkajúce sa cien oznámia len vtedy, ak sú v príslušnom členskom štáte aspoň traja koncoví odberatelia v každej z kategórií, ktoré sú uvedené v písmene j).

                  i)

                  Stanovia sa tri cenové úrovne:

                              —

                              ceny bez daní a odvodov,

                              —

                              ceny bez DPH a iných daní s nárokom na odpočet,

                              —

                              ceny vrátane všetkých daní, odvodov a DPH.

                  j)

                  Štatistické zisťovanie cien elektrickej energie sa uskutoční pre tieto kategórie koncových priemyselných odberateľov:

                              Koncový priemyselný odberateľ

                              Ročná spotreba elektriny (MWh)

                              Najnižšia

                              Najvyššia

                              Pásmo IA

                              < 20

                              Pásmo IB

                              20

                              < 500

                              Pásmo IC

                              500

                              < 2 000

                              Pásmo ID

                              2 000

                              < 20 000

                              Pásmo IE

                              20 000

                              < 70 000

                              Pásmo IF

                              70 000

                              <= 150 000

                  k)

                  Raz za dva roky sa Eurostat-u oznámia spoločne s januárovou správou o cenách aj informácie o používanom systéme zostavovania údajov, a najmä opis štatistického zisťovania a jeho rozsah (počet štatisticky skúmaných dodávateľských podnikov, súhrnný percentuálny podiel týkajúci sa zastúpeného trhu atď.) a kritériá používané na výpočet váženého priemeru cien, ako aj súhrnné údaje o objeme spotreby pre každé pásmo. Prvé oznámenie vo vzťahu k systému zostavovania údajov sa bude týkať stavu k 1. januáru 2008.

                  l)

                  Raz ročne sa Eurostat-u oznámia spoločne s januárovou správou o cenách aj informácie o hlavných priemerných charakteristikách a faktoroch ovplyvňujúcich oznamované ceny pre každé spotrebiteľské pásmo.
                  Poskytované informácie budú zahŕňať:

                              —

                              priemerné faktory zaťaženia pri koncových priemyselných odberateľoch pre každé spotrebiteľské pásmo, ktoré sa vypočítajú na základe celkového množstva dodanej energie a priemerného maximálneho dopytu,

                              —

                              tabuľku s uvedením rozmedzia napätia pre jednu krajinu,

                              —

                              opis stálych poplatkov, poplatkov za prenájom merača alebo všetkých ostatných poplatkov na vnútroštátnej úrovni.

                  m)

                  Raz ročne by sa spolu s januárovou správou mali vykazovať aj informácie o sadzbách a metódach výpočtu, ako aj opis daní z predaja elektriny koncovým priemyselným odberateľom. Opis musí zahŕňať všetky odvody nedaňovej povahy vzťahujúce sa na systémové poplatky a záväzky služby vo verejnom záujme.
                  Opis daní, ktorý sa má poskytnúť, bude obsahovať tri zreteľne oddelené časti:

                              —

                              dane, odvody, odvody nedaňovej povahy, poplatky a všetky ostatné fiškálne poplatky neuvedené vo faktúrach, ktoré dostávajú koncoví priemyselní odberatelia. Položky opísané v tomto bode budú zahrnuté do údajov vykazovaných pri cenovej úrovni „Ceny bez daní a odvodov“,

                              —

                              dane a odvody uvedené vo faktúrach, ktoré dostávajú koncoví priemyselní odberatelia, a pokladané za dane a odvody bez nároku na odpočet. Položky opísané v tomto bode budú zahrnuté do údajov vykazovaných pri cenovej úrovni „Ceny bez DPH a ostatných daní s nárokom na odpočet“,

                              —

                              daň z pridanej hodnoty (DPH) a ostatné dane s nárokom na odpočet uvedené vo faktúrach, ktoré dostávajú koncoví priemyselní odberatelia. Položky opísané v tomto bode budú zahrnuté do údajov vykazovaných pri cenovej úrovni „Ceny vrátane všetkých daní, odvodov a DPH“.

                        Medzi rôzne dane, odvody, odvody nedaňovej povahy, poplatky a fiškálne poplatky, ktoré možno uplatniť, patrí:

                              —

                              daň z pridanej hodnoty,

                              —

                              koncesné poplatky; tie sa zvyčajne vzťahujú na licencie a poplatky za využívanie pôdy a verejného alebo súkromného majetku na účely sietí alebo iných zariadení,

                              —

                              environmentálne dane alebo odvody; tie sa zvyčajne vzťahujú buď na podporu obnoviteľných zdrojov energie či KTE, alebo ide o poplatky za CO2, SO2, či emisie iných látok v súvislosti so zmenou klímy,

                              —

                              dane za jadrovú energiu a iné dane za inšpekciu: poplatky za vyradenie jadrových zariadení z prevádzky, poplatky za inšpekciu a poplatky za jadrové zariadenia atď.,

                              —

                              ostatné dane alebo odvody súvisiace s odvetvím energetiky: záväzky a poplatky za služby vo verejnom záujme, odvody na financovanie energetických regulačných orgánov atď.,

                              —

                              ostatné dane alebo odvody nesúvisiace s odvetvím energetiky: vnútroštátne, miestne alebo regionálne fiškálne dane za spotrebovanú energiu, dane za distribúciu elektriny atď.

                        Dane z príjmu, dane týkajúce sa majetku, spotrebné dane za ropné produkty a palivá na iné účely, ako je výroba elektriny, dane z pohonných hmôt do motorových vozidiel, cestné dane, dane za telekomunikačné, rozhlasové a reklamné licencie, poplatky za licencie, dane z odpadu atď. sa nebudú zohľadňovať a sú z tohto opisu vyňaté, pretože sú nepochybne súčasťou prevádzkových nákladov a vzťahujú sa na iné odvetvia alebo činnosti.

                  n)

                  Raz ročne sa Eurostat-u oznámi spoločne s januárovou správou o cenách aj rozpis cien za elektrinu s uvedením ich hlavných prvkov. Tento rozpis cien elektriny na hlavné prvky bude založený na tejto metodike:
                  Plnú cenu za elektrinu na spotrebiteľské pásmo možno pokladať za celkovú sumu „sieťových“ cien, cien za „energiu a dodávku“ (t. j. od výroby po uvedenie na trh s výnimkou sietí) a všetkých daní a odvodov:

                              —

                              „sieťová“ cena predstavuje pomer medzi výnosom súvisiacim so sadzbami za prenos a rozvod a (ak je to možné) zodpovedajúcim objemom v kWh na spotrebiteľské pásmo. Ak nie sú dostupné údaje o individuálnych objemoch v kWh na pásmo, mali by sa poskytnúť odhady,

                              —

                              cena za „energiu a dodávku“ je celková cena po odpočítaní sieťovej ceny a všetkých daní a odvodov,

                              —

                              dane a odvody, pre túto zložku sa poskytne dodatočný rozpis:

                                          —

                                          dane a odvody pri „sieťových cenách“,

                                          —

                                          dane a odvody pri cenách za „energiu a dodávku“,

                                          —

                                          DPH a iné dane s nárokom na odpočet.

                        POZNÁMKA: Ak sú doplnkové služby označené oddelene, možno ich pripojiť k jednému z dvoch hlavných prvkov takto:

                              —

                              „sieťová cena“ bude zahŕňať tieto náklady: sadzby za prenos a rozvod, straty pri prenose a rozvode, sieťové náklady, služby po predaji, náklady na systémové služby a prenájom merača,

                              —

                              cena za „energiu a dodávku“ bude zahŕňať tieto náklady: výroba, akumulácia, vyrovnávajúca energia, náklady na dodanú energiu, služby zákazníkom, riadenie služieb po predaji, meranie a iné náklady na dodávku,

                              —

                              iné špecifické náklady: táto položka predstavuje náklady, ktoré nie sú ani sieťovými nákladmi, ani nákladmi na energiu a dodávku, ani daňami. Ak také náklady existujú, budú sa vykazovať oddelene.

                  o)

                  V členských štátoch, v ktorých všetky priemyselné predaje pokrýva jedna spoločnosť, môže informácie oznamovať táto spoločnosť. V členských štátoch, kde pôsobí viac ako jedna spoločnosť, by mal informácie oznamovať nezávislý štatistický orgán.

         (1)  Medzi koncových priemyselných odberateľov môžu patriť aj iní nerezidentní odberatelia.

      PRÍLOHA III
      ČASŤ A
      Zrušená smernica so zoznamom neskorších zmien a doplnení
      (v zmysle článku 10)

                  Smernica Rady 90/377/EHS
                  (Ú. v. ES L 185, 17.7.1990, s. 16).

                  Smernica Komisie 93/87/EHS
                  (Ú. v. ES L 277, 10.11.1993, s. 32).

                  Príloha I k Aktu o pristúpení z roku 1994
                  (Ú. v. ES C 241, 29.8.1994, s. 21).

                  Bod 12 A ods. 3 písm. a) a b) prílohy II k Aktu o pristúpení z roku 2003
                  (Ú. v. EÚ L 236, 23.9.2003, s. 33).

                  Nariadenie Európskeho parlamentu a Rady (ES) č. 1882/2003
                  (Ú. v. EÚ L 284, 31.10.2003, s. 1).

                  iba príloha I bod 3

                  Smernica Rady 2006/108/ES
                  (Ú. v. EÚ L 363, 20.12.2006, s. 414).

                  iba pokiaľ ide o odkaz na smernicu 90/377/EHS v článku 1 a body 1 písm. a) a b) prílohy I

                  Rozhodnutie Komisie 2007/394/ES
                  (Ú. v. EÚ L 148, 9.6.2007, s. 11).

            ČASŤ B
      Zoznam lehôt na transpozíciu do vnútroštátneho práva
      (v zmysle článku 10)

                  Smernice

                  Lehota na transpozíciu

                  90/377/EHS

                  30. júl 1991

                  93/87/EHS

                  —

                  2006/108/ES

                  1. január 2007

      PRÍLOHA IV
      Tabuľka zhody

                  Smernica 90/377/EHS

                  Táto smernica

                  článok 1

                  článok 1

                  článok 2 ods. 1 prvá veta

                  článok 2 ods. 1 prvý pododsek

                  článok 2 ods. 1 druhá veta

                  článok 2 ods. 1 druhý pododsek

                  článok 2 ods. 2

                  článok 2 ods. 2

                  článok 2 ods. 3 prvá veta

                  článok 2 ods. 3 prvý pododsek

                  článok 2 ods. 3 druhá veta

                  —

                  článok 2 ods. 3 tretia veta (3)

                  článok 2 ods. 3 druhý pododsek

                  články 3 až 5

                  články 3 až 5

                  článok 6 prvá veta

                  článok 6 prvý odsek prvá veta

                  —

                  článok 6 prvý odsek druhá veta

                  článok 6 druhá veta

                  článok 6 druhý odsek

                  článok 7 ods. 1 a 2

                  článok 7

                  článok 7 ods. 3

                  —

                  článok 8

                  článok 8

                  článok 9 prvý odsek

                  —

                  článok 9 druhý odsek prvá veta

                  článok 9 prvý odsek

                  článok 9 druhý odsek druhá veta

                  článok 9 druhý odsek

                  —

                  články 10 a 11

                  článok 10

                  článok 12

                  prílohy I a II

                  prílohy I a II

                  —

                  príloha III

                  —

                  príloha IV


title: Smernica Komisie 93/64/EHS z 5. júla 1993 ustanovujúca vykonávacie pravidlá pre dozor nad dodávateľmi a výrobnými zariadeniami a ich sledovanie podľa smernice Rady 92/34/EHS o uvádzaní množiteľského materiálu ovocných drevín a ovocných drevín určených na pestovanie ovocia do obehu

text:
Dôležité právne oznámenie

|

31993L0064

Úradný vestník L 250 , 07/10/1993 S. 0033 - 0034 Fínske špeciálne vydanie: Kapitola 3 Zväzok 52 S. 0261  Švédske špeciálne vydanie: Kapitola 3 Zväzok 52 S. 0261

		Smernica Komisie 93/64/EHSz 5. júla 1993ustanovujúca vykonávacie pravidlá pre dozor nad dodávateľmi a výrobnými zariadeniami a ich sledovanie podľa smernice Rady 92/34/EHS o uvádzaní množiteľského materiálu ovocných drevín a ovocných drevín určených na pestovanie ovocia do obehuKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 92/34/EHS z 29. apríla 1992 o uvádzaní množiteľského materiálu ovocných drevín a ovocných drevín určených na pestovanie ovocia do obehu [1] a najmä na jej článok 6 (4),keďže je vhodné, aby sa ustanovili opatrenia týkajúce sa dozoru nad všetkými dodávateľmi a výrobnými zariadeniami a ich sledovania s výnimkou takých, ktorých činnosť sa viaže na umiestňovanie množiteľského materiálu ovocných drevín a ovocných drevín na trh;keďže opatrenia ustanovené v tejto smernici sú v súlade so stanoviskom Stáleho výboru pre rody a druhy ovocných drevín a ich množiteľský materiál,PRIJALA TÚTO SMERNICU:Článok 11. Táto smernica ustanovuje vykonávacie opatrenia týkajúce sa dozoru nad dodávateľmi a výrobnými zariadeniami a ich kontrolovania, s výnimkou takých, ktorých činnosť sa viaže na umiestňovanie množiteľského materiálu ovocných drevín a ovocných drevín na trh podľa článku 6 (4) smernice 92/34/EHS, v prípadoch, keď kontroly uvedené v článku 5 (2) vyššie uvedenej smernice vykonávajú samotní dodávatelia alebo úradne uznaný dodávateľ.Článok 2Zodpovedný úradný orgán musí pravidelne, aspoň raz za rok, vo vhodnom termíne vykonať previerku dodávateľov a výrobných zariadení a skontrolovať ich, aby sa zabezpečil neustály súlad s požiadavkami ustanovenými v smernici 92/34/EHS a najmä, pokiaľ ide o zásady ustanovené v prvej až štvrtej zarážke jej článku 5 (2), pričom sa zoberie do úvahy najmä činnosť alebo činnosti dodávateľa.Článok 3Pokiaľ ide o zistenie kritických bodov vo výrobnom procese uvedených v prvej zarážke článku 5 (2) smernice 92/34/EHS a vedenie záznamov uvedených vo štvrtej zarážke jej článku 5 (2), zodpovedný úradný orgán musí vykonávať dozor nad dodávateľom a sledovať ho, aby sa zabezpečilo, že dodávateľ:a) naďalej berie do úvahy prípadné nasledujúce kritické body:- kvalitu množiteľského materiálu a ovocných drevín použitých na začatie výrobného procesu,- sejbu, presádzanie črepníkovanie a výsadbu ovocných drevín a ich množiteľského materiálu,- súlad s podmienkami ustanovenými v článkoch 3, 4 a 5 smernice Rady 77/93/EHS [2],- plán a metódu pestovania,- všeobecnú starostlivosť o plodinu,- množiteľské činnosti,- zber úrody,- hygienu,- ošetrovanie,- balenie,- skladovanie,- prepravu,- hospodárenie;b) vedie záznamy s cieľom mať úplné informácie dostupné pre vyššie uvedený úradný orgán, a to:i) o rastlinách alebo iných predmetoch:- zakúpených na skladovanie alebo výsadbu v objektoch prevádzky,- ktoré sa vyrábajúalebo- ktoré sa odoslali inýmaii) akékoľvek chemické ošetrenia, ktoré sa aplikovali na rastliny, a o tom, že vedie príslušnú dokumentáciu aspoň počas jedného roka;c) je osobne k dispozícii alebo vymenuje inú osobu technicky skúsenú v rastlinnej výrobe a v záležitostiach súvisiacich so zdravotným stavom rastlín, aby bola v styku s vyššie uvedenými zodpovednými úradnými orgánmi;d) vykonáva vizuálne kontroly, ako je to potrebné a vo vhodných časových termínoch spôsobom, ktorý schválili vyššie uvedené zodpovedné úradné orgány;e) umožňuje prístup osobám oprávneným konať pre vyššie uvedené zodpovedné úradné orgány, najmä pokiaľ ide o kontroly a/alebo na účely odoberania vzoriek, a umožňuje prístup k záznamom a súvisiacim dokumentom uvedeným v bode b);f) inak spolupracuje s vyššie uvedenými úradnými orgánmi.Článok 4Pokiaľ ide o zavedenie a uskutočňovanie metód pre sledovanie a kontrolu kritických bodov, ako je uvedené v druhej zarážke článku 5 (2) smernice 92/34/EHS, zodpovedný úradný orgán musí robiť dozor nad dodávateľom a kontrolovať ho, aby sa zabezpečilo, že tam, kde je to vhodné, sa takéto metódy naďalej vykonávajú, aby sa náležitá pozornosť venovala:a) dostupnosti a skutočnému používaniu metód na kontrolu každého z kritických bodov uvedených v článku 3;b) spoľahlivosti takýchto metód;c) ich vhodnosti pre posúdenie obsahu opatrení pre výrobu a predaj vrátane administratívnych aspektov ad) odbornej spôsobilosti pracovníkov dodávateľa vykonávať kontroly.Článok 5Pokiaľ ide o odoberanie vzoriek pre analýzu vo schválenom laboratóriu, ako je uvedené v tretej zarážke článku 5 (2) smernice 92/34/EHS, zodpovedný úradný orgán musí vykonávať dozor nad dodávateľom a sledovať ho, aby sa zabezpečilo, že:a) vzorky sa odoberajú počas rôznych štádií výrobného procesu, a tak často, ako sa to oznámilo zodpovednému úradnému orgánu, keď sa preverovali výrobné metódy a čas akreditácie;b) vzorky sa odoberajú technicky správnym spôsobom a pri použití štatisticky spoľahlivých postupov, pričom sa berie do úvahy druh analýzy, ktorá sa má vykonať;c) osoby, ktoré vzorky odoberajú, sú na to kvalifikované ad) analýzu vzoriek vykonáva laboratórium, ktoré na tento účel akreditované podľa článku 6 (2) vyššie uvedenej smernice.Článok 61. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 30. júna 1994. Bezodkladne o tom budú informovať Komisiu.Ak členské štáty prijmú takéto opatrenia, musia obsahovať odkaz na túto smernicu alebo sa takýto odkaz k nim musí pripojiť pri príležitosti ich úradného uverejnenia. Členské štáty prijmú postup na takýto odkaz.2. Členské štáty oznámia Komisii text hlavných ustanovení vnútroštátneho práva, ktoré prijmú v oblasti, na ktoré sa vzťahuje táto smernica.Článok 7Táto smernica je adresovaná členským štátom.V Bruseli 5. júla 1993Za KomisiuRené Steichenčlen Komisie[1] Ú. v. ES L 157, 10.6.1992, s. 1.[2] Ú. v. ES L 26, 31.1.1977, s. 20.--------------------------------------------------


title: Smernica Rady z 3. septembra 1984, ktorou sa mení a dopĺňa smernica 70/157/EHS o aproximácii právnych predpisov členských štátov o prípustnej hladine hluku a o výfukových systémoch motorových vozidiel

text:
Dôležité právne oznámenie

|

31984L0424

Úradný vestník L 238 , 06/09/1984 S. 0031 - 0033 Fínske špeciálne vydanie: Kapitola 13 Zväzok 13 S. 0204  Španielske špeciálne vydanie: Kapitola 13 Zväzok 16 S. 0042  Švédske špeciálne vydanie: Kapitola 13 Zväzok 13 S. 0204  Portugalské špeciálne vydanie Kapitola 13 Zväzok 16 S. 0042

		Smernica Radyz 3. septembra 1984,ktorou sa mení a dopĺňa smernica 70/157/EHS o aproximácii právnych predpisov členských štátov o prípustnej hladine hluku a o výfukových systémoch motorových vozidiel(84/424/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 100,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Hospodárskeho a sociálneho výboru [3],keďže smernica 70/157/EHS [4], naposledy zmenená a doplnená smernicou 81/334/EHS [5], ustanovuje vo svojej prílohe maximálne hladiny zvuku pre motorové vozidlá určené na prevádzku na ceste, s karosériou alebo bez nej, s najmenej štyrmi kolesami a maximálnou konštrukčnou rýchlosťou presahujúcou 25 km/h, s výnimkou vozidiel pohybujúcich sa po koľajach, poľnohospodárskych traktorov a strojov a vozidiel pre verejné práce;keďže ochrana verejnosti v mestských oblastiach si vyžaduje príslušné opatrenia na zníženie úrovne hluku motorových vozidiel; keďže takéto zníženie sa vzhľadom na technický pokrok v konštrukcii motorových vozidiel stalo reálnym;keďže príloha I k smernici 70/157/EHS by mala byť podľa toho zmenená a doplnená znížením hodnôt prípustných hladín zvuku vyjadrených v dB (A) pre každú príslušnú kategóriu vozidiel;keďže takéto zníženie predstavuje hlavný krok k zlepšeniu životného prostredia; keďže tieto opatrenia by mali byť okrem toho neskôr revidované na základe výsledkov práce Komisie v súvislosti s celkovým prístupom, berúc do úvahy súčasne všetky hlavné aspekty pravidiel spoločenstva v sektore motorových vozidiel a najmä tie, ktoré sa týkajú bezpečnosti, ochrany životného prostredia a zachovania energie,PRIJALA TÚTO SMERNICU:Článok 1V prílohe k smernici 70/157/EHS je znenie bodu 5.2.2.1 nasledujúce:"5.2.2.1 Limitné hodnotyHladina zvuku meraná v súlade s bodmi 5.2.2.2 až 5.2.2.5 tejto prílohy nepresahuje nasledujúce limity:| Kategórie vozidiel | Hodnoty vyjadrené v dB (A) |5.2.2.1.1. | Vozidlá určené na prepravu cestujúcich s najviac deviatimi miestami vrátane miesta vodiča | 77 |5.2.2.1.2. | Vozidlá určené na prepravu cestujúcich s viac ako deviatimi miestami vrátane miesta vodiča, s maximálnou prípustnou hmotnosťou viac ako 3,5 t a: | |5.2.2.1.2.1. | – s výkonom motora menším ako 150 kW | 80 |5.2.2.1.2.2. | – s výkonom motora rovným alebo väčším ako 150 kW | 83 |5.2.2.1.3. | Vozidlá určené na prepravu cestujúcich s viac ako deviatimi miestami vrátane miesta vodiča; vozidlá určené na prepravu tovaru: | |5.2.2.1.3.1. | – s maximálnou prípustnou hmotnosťou nepresahujúcou 2 tony | 78 |5.2.2.1.3.2. | – s maximálnou prípustnou hmotnosťou presahujúcou 2 tony ale nepresahujúcou 3,5 t | 79 |5.2.2.1.4. | Vozidlá určené na prepravu tovaru, s maximálnou prípustnou hmotnosťou presahujúcou 3,5 t: | |5.2.2.1.4.1. | – s výkonom motora menším ako 75 kW | 81 |5.2.2.1.4.2. | – s výkonom motora väčším ako 75 kW, ale menším ako 150 kW | 83 |5.2.2.1.4.3. | – s výkonom motora rovným alebo väčším ako 150 kW | 84 |Avšak,- pre vozidlá kategórií 5.2.2.1.1 a 5.2.2.1.3 sú limitné hodnoty zvýšené o 1 dB (A), ak sú vybavené dieselovými motormi s priamym vstrekovaním,- pre vozidlá s maximálnou prípustnou hmotnosťou nad dve tony, určené na použitie mimo cestnej komunikácie, sú limitné hodnoty zvýšené o 1 dB (A), ak ich výkon motora je menší ako 150 kW, a o 2 dB (A), ak ich výkon motora je rovný alebo väčší ako 150 kW."Článok 21. S účinnosťou od 1. januára 1985 členské štáty nesmú z dôvodov týkajúcich sa prípustnej hladiny zvuku a výfukového systému:- odmietnuť vzhľadom na typ motorového vozidla udeliť EHS typové schválenie, odmietnuť vydať dokument uvedený v tretej zarážke článku 10 ods. 1 smernice 70/156/EHS zo 6. februára 1970 o aproximácii právnych predpisov členských štátov, ktoré sa týkajú typového schválenia motorových vozidiel a ich prípojných vozidiel [6], naposledy zmenenej a doplnenej smernicou 80/1267/EHS [7], alebo udeliť vnútroštátne typové schválenie alebo- zakázať uvedenie vozidiel do prevádzky,ak hladina zvuku a výfukový systém tohto typu vozidla alebo týchto vozidiel spĺňa podmienky smernice 70/157/EHS, v znení tejto smernice.2. S účinnosťou od 1. októbra 1988 členské štáty:- nemôžu ďalej vydávať dokument uvedený v tretej odrážke článku 10 ods. 1 smernice 70/156/EHS pre typ motorového vozidla, ktorého hladina zvuku a výfukový systém nespĺňa požiadavky smernice 70/157/EHS, v znení tejto smernice,- môžu odmietnuť udeliť národné typové schválenie pre typ motorového vozidla, ktorého hladina zvuku a výfukový systém nespĺňa požiadavky smernice 70/157/EHS, v znení tejto smernice.Avšak pre vozidlá v kategórii 5.2.2.1.3, definovaných v článku 1, ktoré sú vybavené dieselovými motormi a pre vozidlá v kategórii 5.2.2.1.4, je "1. október 1988" nahradený "1. októbrom 1989".3. S účinnosťou od 1. októbra 1989 členské štáty môžu zakázať uvedenie do prevádzky vozidiel, ktorých hladina zvuku a výfukový systém nespĺňa požiadavky smernice 70/157/EHS, v znení tejto smernice.Avšak pre vozidlá v kategórii 5.2.2.1.3, definovaných v článku 1, ktoré sú vybavené dieselovými motormi a pre vozidlá v kategórii 5.2.2.1.4, je "1. október 1989" nahradený "1. októbrom 1990".Článok 3Rada na základe správy Komisie najneskôr do 31. decembra 1990 rozhodne o ďalšej revízii ustanovení smernice 70/157/EHS, o možných nových opatreniach týkajúcich sa pravidiel v sektore motorových vozidiel, ktoré majú byť ustanovené z dôvodu bezpečnosti, ochrany životného prostredia a faktorov zachovania energie.Článok 4Členské štáty uvedú do účinnosti opatrenia potrebné na zabezpečeniu súladu s touto smernicou pred 1. januárom 1985. Bezodkladne o tom informujú Komisiu.Článok 5Táto smernica je adresovaná členským štátom.V Bruseli 3. septembra 1984Za RadupredsedaP. Barry[1] Ú. v. ES C 200, 27.7.1983, s. 5.[2] Ú. v. ES C 172, 2.7.1984, s. 157.[3] Ú. v. ES C 358, 31.12.1983, s. 4.[4] Ú. v. ES L 42, 23.2.1970, s. 16.[5] Ú. v. ES L 131, 18.5.1981, s. 6.[6] Ú. v. ES L 42, 23.2.1970, s. 1.[7] Ú. v. ES L 375, 31.12.1980, s. 34.--------------------------------------------------